section_heading: Povijest
paragraph_text: 200px|desno|thumb|V. Borovikovski: G. Deržavin, 1795. Na čelu društva bili su Gavrila Deržavin i Aleksandar Šiškov. U društvu su se također nalazili S. Širinski-Šahmatov, D. Hvostov, A. Šahovskoj, I.S. Zaharov i dr. Bili su konzervativni epigoni klasicizma, istupali su protiv reformi standardnog jezika koje su provodili pristaše N. Karamzina. Ljubitelji su zauzimali stavove o razvoju ruskog standardnog jezika kojih su se pridržavali "stariji arhaisti" (termin J. Tinjanova). Stoga su njihovi glavni oponenti bili "karamzinisti", koji su kasnije stvorili kružok Arzamas.